94 
\ 
denne Aabning, medens Kanalen endnu er bleven tilbage, og atter 
hos andre mangler ogsaa denne. 
Man ser let, at denne Fodtype umiddelbart lader sig aflede fra 
Notommatidernes. Ligesom hos disse gaar Philodinidernes Fod, 
uden at være skarpt afsat, direkte over i de foranliggende Kropled, 
og den stærkt udviklede Teleskopi, der er saa karakteristisk for 
Philodinidernes Fod, synes kun at være en videre Udvikling af 
Forholdene hos Notommatiderne. Som bekendt ere Philodiniderne 
krybende Organismer, der paa Maalervis bevæge sig frem ved at 
hæfte Snablen til Underlaget, krumme Legemet stærkt og fæste 
Fodens yderste Ende tæt op til det Sted, hvortil Snablen er fast¬ 
kittet. Derpaa løsnes Snablen, de enkelte Led skyde sig i deres 
fulde Længde ud af hverandre, hele Legemet strækkes stærkt, og 
Snablen fæstes atter. Derpaa løsnes Foden, de enkelte Led skyde 
sig ind i hverandre; Tæerne fæstnes saa tæt ved Snablen som 
muligt o. s. v. Foruden at være krybende Organismer ere Philo¬ 
diniderne tillige, naar Hjulorganet udfoldes, svømmende Orga¬ 
nismer, der med ikke ringe Hurtighed kunne gennemfare Vand¬ 
lagene. Under den svømmende Bevægelse synes Foden aldeles 
ingen Rolle at spille, da den altid bæres indtrukken. Saasnart 
Philodiniden under Svømningen støder paa nogen Modstand, skydes 
de forreste Led med Hjulorganet ind samtidig med, at Foden med 
stor Kraft farer ud, og Tæerne, der spredes ud til alle Sider, kitte 
Dyret fast til nærmeste Underlag. 
3di e Type. Foden hos de to fastsiddende Familier 
Flosculariadæ og Melicertidæ, (Tab. II, Fig. 58), har en ganske ens¬ 
artet Bygning og kan derfor behandles under et. Foden har her ingen 
Betydning som Bevægelsesorgan, den er først og fremmest et 
Fasthæftningsapparat, men har tillige den Opgave, naar Dyret tror 
sig i Fare, at føre det ned i det beskyttende Rør. Den er aldrig 
skarpt afsat fra det øvrige Legeme, men gaar i Almindelighed 
ganske gradvis over i dette; ofte er den 2 — 3 Gange længere end 
selve Legemet og er i sin nederste Del særdeles smal. Forneden 
ender Foden enten i et skiveformet Parti, hvormed den hviler paa 
